Litterae Tonganae
Litterae Tonganae, opera scripta et a litteris oralibus ergo distincta, in Tonga decennio 197 coepisse dici possunt, pars evolutionis litterarum indigenarum Insulanorum Pacificorum in paene omne regione Pacifica illo tempore facta. Decennio exeunte decennioque 198 ineunte apparuerunt fabulae breves scriptoris 'Epeli Hau'ofa et poemata Konai Helu Thaman. Protulit Hau'ofa Tales of the Tikong, populo gratissimam fabularum brevium congeriem (1973), et deinde mythistoriam Kisses in the Nederends (1987), pro modo satirico notam.